 ข่าวประชาสัมพันธ์

**เอสซีจี คลีนเนอร์ยี่ จับมือโรงแรมเซ็นทาราแกรนด์ฯ เซ็นทรัลเวิลด์เปิดใช้งานระบบผลิตไฟฟ้า จากพลังงานแสงอาทิตย์บนหลังคาขนาดใหญ่ที่สุดสำหรับโรงแรมในกรุงเทพฯ**

****

*ระบบผลิตไฟฟ้าจาก Solar Rooftop ที่มีกำลังการติดตั้งขนาดใหญ่ที่สุดสำหรับโรงแรมในกรุงเทพฯ*

**นายธีระยุทธ จิราธิวัฒน์ ประธานเจ้าหน้าที่บริหาร โรงแรมและรีสอร์ทในเครือเซ็นทารา และนายอรรถพงศ์ สถิตมโนธรรม ประธานเจ้าหน้าที่บริหาร บริษัทเอสซีจี คลีนเนอร์ยี่ จำกัด** พร้อมด้วยคณะผู้บริหารของทั้ง 2 บริษัท ร่วมเปิดใช้งานระบบผลิตไฟฟ้าจากพลังงานแสงอาทิตย์บนหลังคา (Solar Rooftop) ณ โรงแรม เซ็นทาราแกรนด์และบางกอกคอนเวนชัน เซ็นเตอร์ เซ็นทรัลเวิลด์ โดยมีกำลังการติดตั้งมากกว่า 860 กิโลวัตต์ ซึ่งเป็นกำลังการติดตั้งขนาดใหญ่ที่สุดสำหรับโรงแรมในกรุงเทพฯ ซึ่งช่วยประหยัดค่าไฟได้มากกว่า 1.4 ล้านบาทต่อปี เพื่อมุ่งสู่การเป็น Green Hotel ที่ยั่งยืน

โครงการนี้เป็นส่วนหนึ่งของแนวทางการขับเคลื่อนองค์กรร่วมกับพันธมิตรทางธุรกิจและสังคมเพื่อสิ่งแวดล้อมที่ยั่งยืน (Inclusive Green Growth) ของ SCG เพื่อผลักดันประเทศไทยเดินหน้าสู่สังคมคาร์บอนต่ำ (Low Carbon Society) ปัจจุบัน เอสซีจี คลีนเนอร์ยี่ ได้ร่วมกับภาครัฐและภาคเอกชนชั้นนำ ผลักดันการใช้พลังงานสะอาดคิดเป็นกำลังการผลิตรวม 548 เมกะวัตต์ โดยแบ่งเป็นภาครัฐ 367 เมกะวัตต์ และ ภาคเอกชน 181 เมกะวัตต์ มุ่งเป้าสู่การผลิตไฟฟ้าจากพลังงานหมุนเวียน 3,500 เมกะวัตต์ภายในปี 2573

จากซ้ายไปขวา

1. คุณรัสมี เรือนใหม่ Marketing and Sales Associate Director – PPA Business เอสซีจี คลีนเนอร์ยี่
2. คุณพีระ คำเอี่ยม ผู้อำนวยการฝ่ายวิศวกรรม โรงแรมและรีสอร์ทในเครือเซ็นทารา
3. มร.โรเบิร์ต เมาเรอร์ เลิฟเลอร์ รองประธานฝ่ายปฏิบัติการโรงแรมและรีสอร์ทในเครือเซ็นทารา และผู้จัดการทั่วไปของโรงแรมเซ็นทาราแกรนด์ฯ เซ็นทรัลเวิลด์
4. คุณธีระยุทธ จิราธิวัฒน์ ประธานเจ้าหน้าที่บริหาร โรงแรมและรีสอร์ทในเครือเซ็นทารา
5. คุณอรรถพงศ์ สถิตมโนธรรม ประธานเจ้าหน้าที่บริหาร เอสซีจี คลีนเนอร์ยี่
6. คุณโชคชัย มนตรีอมรเชฐ VP – Renewable Power – PPA Business เอสซีจี คลีนเนอร์ยี่
7. คุณนิศรา คำผ่อง ผู้อำนวยการฝ่ายการตลาด โรงแรมเซ็นทาราแกรนด์ฯ เซ็นทรัลเวิล์ด
8. คุณพิศณุ คุ้มประวัติ ผู้อำนวยการฝ่ายช่าง
9. คุณดุสิต อนุกูลมีชัย Project Owner and Designer Manager เอสซีจี ดิสทริบิวชั่น